I det nye budgetår lægger kommunen ikke op til nogen besparelser. Derimod er det planen at tilføre penge på flere områder. Blandt andet er der lagt op til, at ældre- og handicapområdet skal have tilført yderligere 30 mio kroner, mens byens atletikudøvere kan se frem til en ny atletikhal. Samtidig satser kommunen på at investere 15 mio. kroner på energibesparelse i institutioner, skoler og haller. Til skolerne er der afsat 15 millioner kroner i 2012 og 25 millioner de kommende år. Pengene skal bruges på vedligeholdelse. Samtidig er der afsat flere penge til dagpasning. For at sikre pladsgarantien udbygges børnehavekapaciteten i 2012. Således bliver en ny børnehave til 80 børn færdiggjort på Herningvejen. I Klarup udvides kapaciteten med 30 i Børnehaven Sofie.
Aalborg Kommune kunne i dag præsentere budgetforslaget for 2012